
Τετάρτη, 26 Αυγούστου 2026

ΔΕΛΤΙΟ ΤΥΠΟΥ

Θάνατος ανδρών στην Κέα και το Αίγιο- Κατάσχεση πλαστού εγγράφου στον Πειραιά – Εντοπισμός 47 αλλοδαπών στη Γαύδο – Εντοπισμός 38 αλλοδαπών στους Καλούς Λιμένες 

	Τις πρωινές ώρες σήμερα, ενημερώθηκε η Λιμενική Αρχή της Κέας ότι ένας 85χρονος ημεδαπός ανασύρθηκε χωρίς τις αισθήσεις του από την παραλία «ΟΤΖΙΑΣ» Κέας. Ο 85χρονος μεταφέρθηκε στο Πολυδύναμο Περιφερειακό Ιατρείο Κέας, όπου διαπιστώθηκε ο θάνατός του. Από το Β’ Λιμενικό Τμήμα Κέας του Κεντρικού Λιμεναρχείου Λαυρίου που διενεργεί την προανάκριση, παραγγέλθηκε η διενέργεια νεκροψίας-νεκροτομής στην Ιατροδικαστική Υπηρεσία Πειραιά.

*****

	Τις μεσημβρινές ώρες σήμερα, ενημερώθηκε η Λιμενική Αρχή του Αιγίου ότι ένας 74χρονος ημεδαπός ανασύρθηκε χωρίς τις αισθήσεις του, από τη θαλάσσια περιοχή της παραλίας Ακράτας. Στον 92χρονο αρχικά παρασχέθηκαν οι πρώτες βοήθειες από ναυαγοσώστη και το πλήρωμα του ΕΚΑΒ που έφτασε στο σημείο, ενώ στη συνέχεια διακομίστηκε στο Γενικό Νοσοκομείο Αιγίου, όπου διαπιστώθηκε ο θάνατός του. Προανάκριση διενεργείται από το Γ’ Λιμενικό Τμήμα Αιγίου του Κεντρικού Λιμεναρχείου Πάτρας, ενώ η σορός πρόκειται να μεταφερθεί στο Πανεπιστημιακό Νοσοκομείο Πατρών για τη διενέργεια νεκροψίας-νεκροτομής.

*****

	Κατόπιν ελέγχων που διενεργήθηκαν την 22.08.2026 από στελέχη της Λιμενικής Αρχής του Τζελέπη στον κεντρικό επιβατικό λιμένα Πειραιά, εντοπίστηκε ένας 26χρονος ημεδαπός οδηγός οχήματος ταξί, να έχει στην κατοχή του πλαστή ειδική άδεια οδήγησης Ε.Δ.Χ. οχήματος. Από το Α΄ Λιμενικό Τμήμα Τζελέπη του Κεντρικού Λιμεναρχείου Πειραιά που διενεργεί την προανάκριση, κατασχέθηκε το ανωτέρω έγγραφο. 

*****

	Τις βραδινές ώρες χθες, ενημερώθηκε η Λιμενική Αρχή της Γαύδου για την αποβίβαση αλλοδαπών από λέμβο, στη θαλάσσια περιοχή «ΑΣΠΕΣ» Γαύδου. Στο σημείο μετέβη ένα ιδιωτικό σκάφο με επιβαίνοντα στέλεχος Λ.Σ.-ΕΛ.ΑΚΤ., με τη συνδρομή του οποίου απεγκλωβίστηκαν 13 αλλοδαποί. Στη συνέχεια, με τη συνδρομή τριών ιδιωτικών σκαφών, απεγκλωβίστηκαν επιπλέον 34 αλλοδαποί. Οι συνολικά 47 αλλοδαποί (45 άνδρες και 2 γυναίκες) αποβιβάστηκαν με ασφάλεια στο λιμάνι Καραβέ της Γαύδου. 

*****

	Τις μεσημβρινές ώρες σήμερα, ενημερώθηκε η Λιμενική Αρχή των Καλών Λιμένων για την αποβίβαση αλλοδαπών από λέμβο, στην περιοχή «ΨΑΡΗ ΦΟΡΑΔΑ» δήμου Βιάννου. Στο σημείο μετέβησαν στελέχη Λ.Σ.-ΕΛ.ΑΚΤ. και στελέχη του Α.Τ. Βιάννου, όπου εντόπισαν 38 αλλοδαπούς (32 άντρες, 1 γυναίκα και 5 ανήλικους). Στη συνέχεια, οι αλλοδαποί οδηγήθηκαν συνοδεία στελεχών του Κεντρικού Λιμεναρχείου Ηρακλείου και του Α.Τ. Βιάννου, στο λιμάνι του Ηρακλείου. Προανάκριση διενεργείται από το Κεντρικό Λιμεναρχείο Ηρακλείου.

